User:MirunaV/sandbox

Miruna Vlada este poeta şi facilitator cultural. S-a născut la 17.08.1986 în Bucureşti. A debutat cu volumul Poemextrauterine, la editura Paralela 45, cu o prezentare a poetei Angela Marinescu si o prefaţă de Octavian Soviany. Debutul a fost nominalizat la câteva premii de literatură din ţară si a ridicat numeroase controverse printre criticii literari privind poezia „feminină” şi limbajul frust, ce descrie o paletă largă de experienţe intime şi traumatizante. În 2004 a publicat în revista Paradigma „Manifestul extrauterin”. Criticul Alexandru Matei a concluzionat – „Poezia Mirunei Vlada este radicală”. În 2007 publică la Editura Cartea Românească-Polirom cel de-al doilea volum de poezie, Pauza dintre vene, ce conţine şi un CD cu poeme în lectura autoarei. Este inclusă în antologiile cu cei mai importanţi tineri poeţi din România. În paralel cu activitatea de poetă, Miruna Vlada a derulat şi numeroase activităţi de organizare de evenimente culturale – a moderat lecturi de poezie, lansări de carte în spaţii neconvenţionale, dezbateri despre poezie, experimente inter-art. A fost implicată în organizarea primelor două ediţii ale Târgului Naţional al Cărţii de Poezie (TNCP) la Muzeul Naţional al Literaturii din România (din 2010) şi într-o serie inedită de evenimente cu degustare de vinuri, muzică jazz şi lecturi publice de poezie. Selecţii din poemele ei au fost traduse în limbile engleză, franceză, spaniolă, sârbă, germană şi poloneză. A participat la lecturi publice internaţionale în Austria, Marea Britanie, Belgia, Germania. Intre 2012 si 2014 a moderat emisiunea culturală ”Romanian letters” pe radio Activefem.ro 92,7 FM. In 2014, marcand 10 ani de la debutul literar a publicat volumul de poezie Bosnia.Partaj la editura Cartea Romaneasca pentru care a fost nominalizata ca Tanar Poet al Anului la Gala Tinerilor Scriitori pe 2014 si la Premiile Observator Cultural pentru Cea mai buna carte de poezie a anului 2014. Volumul a primit Premiul Cartea de Poezie a anului 2014 la gala Premiilor Radio Romania Cultural. In 2016 a primit bursa Traduki la Sarajevo pentru traducatori si scriitori din Sud Estul Europei. In prezent, are în pregătire un roman.